Lx Bx H 60x120x1150
Artikelgroep Web tuinsteker,metaal,theelichthouder
Beschikbaarheid Geen voorraad meer? Voorlopig niet leverbaar!
Tags: lantaarn ornament met staaf lang 115 cm My 400 woorde - Jeanne Els skryf oor die solo-bestemming van 50-wees
JY LEES NOU My 400 woorde - Jeanne Els skryf oor die solo-bestemming van 50-wees
Slaat my met 'n slap snoek, soos ons hier in die Kaap sê. Of eerder, raps my met 'n walvisvin . . . Net anderdag nog, bevrydende 50, het ek die oomblikke ingeleef om jou te ontmoet. Toe tree daardie Ge-Seën-de Saterdag aan.
By St. James druk en wikkel ons ons tone in die witsoutsand en ons snuif aan wildedagga en lourier en katplant by die kwekerytjie langs die treinspoor. Daardie restaurantjie by Simonstad se hawe ry 'n mens nie sommer verby nie, en ons bestel skons. Vir twéé. Toe die kelner my skuinserig aankyk, sê ek ek wéét ek's net een mens en skons vir twee beteken ek gaan vier skons kry en dis gróót skons, maar bring maar, Broer, ek's hier vir 'n propperse paartie, want ek's besig om energie op te bou . . .
Hemel, 50, hét ons daai skons getakel (ek't darem net een tee laat kom). Toe ons daai laaste draai by Simonstad uitry en anderkant Millerspunt afdraai . . . Hieee-haaa!
Ek weet nie wie het die hardste gegiggel nie - ons, of die groot-glad gryse. Toe die skons se koolhidrate eers inskop en ons die walvis bestyg, eers naak, maar naderhand (net vir Simonstad se mense se onthalwe) kuis gedrapeer met bamboes en seewier, spuit die vis vyftig soutwaterfonteintjies.
Later kom tuimel en plons en swiep die dolfyne ook, in 'n simfonie van sintuie en saamwees. Goed-goed, 50, die visstorie het effe wyd gaan draai. Maar vir wallie wíl ek nog ry. Miskien op 51. Of 115? Tussen die branders anderkant Simonstad.